Pa smo ga dočakali…sneg. Ni večjega zimskega veselja od sprehoda s psom po sveže zapadlem snegu. Razen mogoče tega, ko se potem vrneš domov in iz zavetja toplega doma gledaš ven, kako snežinke padajo mimo oken. Danes sem si po jutranjem sprehodu in po kidanju snega privoščila prav posebno pregreho – čokoladni sufle.

English instructions available on post

Click for English version

Že dalj časa sem razmišljala, kdaj bom imela priložnost pripraviti čokoladne sufleje po preverjenem receptu. Preverjenem zato, ker ima tale recept mesto v moji knjižici, kamor že, od kar sem imela 12 let, vpisujem vse recepte, ki so uspešno prestali preizkušnjo brbončic. Z manjšimi spremembami in dopolnili jih je v knjižici kar nekaj ampak prvo lepo počasi k čokoladnem sufleju.

Sufleji* so zame eleganten način, kako zaključiti več-hoden menu. Prav tako so mi super, ko jih postrežemo popoldanskim obiskom. Ne zahtevajo veliko dela, pomembna je le natančnost pri odmeri količin. Sama sem preizkusila kar nekaj receptov in z manjšimi dodelavami prišla do sledečega rezultata:

ČOKOLADNI SUFLE

(za 6 suflejev)

Galerija

SESTAVINE:

115 g masla

170 g jedilne čokolade

2 celi jajci

2 rumenjaka

50 g sladkorja

majhen ščepec soli

40 g moke

malo ekstrakta vanilije

1 zamašek ruma (na sliki ga je preveč)

malo masla za namastitev pekača, sladkor v prahu za posip, po želji vanilijev sladoled, jagodičevje, praženi lešniki



PRIPOMOČKI:

6 posodic za sufleje**, tehtnica, metlica za mešanje, mikser z nastavkom za stepanje, pečica

POSTOPEK:

Pečico prižgemo na 200°C. Maslo in čokolado stopimo.

Jaz to naredim, kar v mikrovalovni pečici***. Pri tem je pomemben podatek to, da mikrovalovna pečica segreva hrano od znotraj na ven. To pomeni, da, če čokolado pustimo v mikrovalovni predolgo brez mešanja, se čokolada lahko zažge. Moj postopek je tak: 10 sekund dam maslo in čokolado v keramični posodi v mikrovalovno, vzamem ven in mešam. Postopek ponavljam dokler nista čokolada in maslo lepo stopljena. 2 celi jajci, 2 rumenjaka in sladkor stepam z mikserjem do kremaste teksture (to je mikser na največji stopnji vsak 3 minute).

V jajčno zmes dodam čokoladno zmes in mešam z mikserjem na najnižji hitrosti. Potem vmešam še moko, sol, ekstrakt vanilije in rum. Modelčke za sufleje namastimo z maslom in jih napolnemo z maso. Pečemo pri ogreti pečici na 200°C točno 12 minut (brez odpiranja pečice!****).









Tale recept me skoraj nikoli ne razočara. Mogoče bo, pri tistih, ki boste recept poskusili doma, potrebna le kakšna probna runda, da ugotovite koliko časa točno je potrebno sufleje peči v vaši pečici. Mislim pa, da preizkušanje čokoladnih suflejev ni nekaj, česar bi se dosti ljudi otepalo:)

Jaz sem ga danes postregla z vanilijevim sladoledom in sladkorjem v prahu. Priporočam pa tudi sveže sadje in pražene lešnike, ki se skladajo s polnim čokoladnim okusom sufleja. Tako simply fino.

*Sufle ali soufflé je priljubljena rahla kuharska sladica, primerna za marsikateri kuharski jedilnik, za preproste menuje in tudi slavnostne. Pripravljamo jih v posebnih posodicah (modelčkih) za eno ali dve osebi. Sufleji so zapečene sladice iz rahle zmesi, podobni pudingom in narastkom. Običajno jih pripravljamo po osnovnem receptu, okus in aromo pa jim spreminjamo z različnimi dodatki, po katerih jih tudi poimenujemo. Okus masi dajejo likerji ali sadje, lahko vanje vložimo tudi biskvit, namočen v likerju. Pomembno je, da sufleja ne spečemo preveč. Sredina mora ostati rahlo kremasta. (Zalar idr. 2008: Kuharstvo).

**Preden sem doma imela posebne posodice za sufleje sem za pripravo sufleja uporabljala kar pekač za muffine. Imam takega s keramično prevleko in potem sem sufleje postregla na krožniku, obrnjene na glavo. Modelčki za sufleje imajo pogosto rebrasto zunanjost, prenesejo pa visoke temperature. Uporabljamo jih lahko tudi za strežbo crème brûlée ali pa če so večji za francosko čebulno juho.

***Čokolado in maslo lahko topimo v mikrovalovni pečici, kot je opisano v receptu. Tradicionalno se ju topi v stekleni posodi, ki jo damo nad lonec z vrelo vodo (nad soparo) in jo ob stalnem mešanju povežemo v zmes.

****Pri pečenju suflejev je najpomembnejša informacija, da !!pečice ne odpiramo!!, ko se sufleji pečejo oz. dokler ura ne zapiska, da so končani. Če bomo pečico odpirali vmes se zna zgoditi, da bodo sufleji “padli skupaj”.

Chocolate soufflé on a winter’s day

Here it is…first snow of the season. There is no greater joy than to go out on a walk with my dog when there is freshly fallen snow on the ground and than returning back home, sitting inside and watching the snowflakes falling down past the window. Today, after walking my dog and some snow shoveling I spoiled myself a little bit by making chocolate soufflés*(see notes).



For a while now I have been thinking about when to make chocolate soufflés. I have a really good recipe written down in my book of recipes. This is the book, where I have written down practically all the recipes that I have tryed and turned out good since I was twelve. Soufflés to me are an elegant way to end a multi-course menu. I also like to serve them to guests who drop by on a visit in the afternoon. Soufflés do not take a lot of work. What’s important is the precision when measuring the ingredients. I have tried a lot of recipes and with minor adjustments came to the following result:

CHOCOLATE SOUFFLÉ

(for 6 soufflés)

Gallery

INGREDIENTS:

115 grams of butter

170 grams of dark chocolate

2 whole eggs

2 egg yolks

50 grams of sugar

Small pinch of salt

4 tbsp. of flour

Vanilla extract

1tbs of rum

Butter meant for greasing the ramekins, powdered sugar, nuts and berries



TOOLS:

6 ramekins, kitchen scale, kitchen mixer, oven

INSTRUCTIONS:

Turn on the oven on 200°C. Melt the butter and dark chocolate. Mix 2 whole eggs, 2 egg yolks and sugar till you get a creamy tecture (mix for about 3min on high)

Add the chocolate mixture in the egg mixture. When it is well combined, add the flour, salt, vanilla extract and rum. Grease the soufflé ramekins with butter and fill them with the mixture. Bake in a heated oven on 200°C for 12 minutes (do not open the oven while backing them or the soufflé will collapse)





This recipe almost never lets me down. Maybe you will need to try it once or twice so you get use to your oven.

Today I have served the soufflé with vanilla ice-cream and powdered sugar. I also recomend using fresh fruits and different types of nuts when serving this dish. The flavours go well together with chocolate. This is it – Simplyfino.

*Soufflé is a popular desert that we can use in any type of menu. In a simple one or in a celebration type of menu. We make them in special ceramics ramekins. Soufflés have a soft texture and the important thing is that we don’t bake for too long. The centre has to stay creamy.